גל הירש

גַּל הירש (נולד ב-2 ביולי 1964, כ"ב בתמוז ה'תשכ"ד) הוא קצין צה"ל בדרגת תת-אלוף במילואים, איש עסקים, יזם וסופר. היה חבר במפלגת הליכוד בשנים 2019 עד 2023. משמש כמתאם השבויים והנעדרים במלחמת חרבות ברזל. גל הירש נולד ליצחק ורחל וגדל בערד, בן לאחת ממשפחות המתיישבים הראשונים ביישוב. סביו משני הצדדים שירתו בהגנה. הוא למד בפנימייה הצבאית לפיקוד שליד הגימנסיה העברית הרצליה בתל אביב בעקבות מותו של בן דודו אמנון הַגֵּר הטייס באסון הנ"ד. הירש הוא בוגר של אוניברסיטת בר-אילן בלימודי המזרח התיכון ובעל תואר שני במנהל עסקים מאוניברסיטת תל אביב. בשנת 1982 התגייס לצה"ל והתנדב לצנחנים, ועבר את הגיבוש ליחידות החטיבתיות והתקבל לסיירת צנחנים. עם סיום קורס קצינים שירת כמפקד צוות בבה"ד 1 לפני שחזר לחטיבת הצנחנים, לתפקיד מפקד צוות בסיירת הצנחנים, בין היתר במהלך מבצע צינור חשמל, ובהמשך מונה למפקד פלוגה בגדוד 202. במאי 1988, כשעמד להתמנות למפקד הפלחה"ן בחטיבה, וכבר היה בחפיפה עם המ"פ הקודם, רוני אלשיך, השתתף במבצע חוק וסדר ב-1990 שימש כסגנו של מפקד יחידת שלדג, בני גנץ. בהמשך פיקד על גדוד 202 של הצנחנים. באפריל 1993, בתפקידו זה, פיקד על מבצע "נערת חלומות" ללכידת ראשי החמאס בעיר שכם. ב-1993 מונה למפקד שלדג. באחד המבצעים עליהם פיקד הוביל כוח של לוחמי שלדג במבצע עומק בלבנון, מבצע שכמעט והסתיים בהדחתו מצה"ל: הוא פעל עם כוח קטן שחדר לבסיס חזבאללה, ומשהתגלה איחור סירב לסגת מבלי לבצע את המשימה. הירש אף ניתק את מכשיר הקשר כדי להשלים את המשימה מבלי שיוכלו לתת לו פקודה מפורשת לסגת. הכוח הצליח לבצע את המשימה וחולץ מלבנון מבלי שהתגלה. על הירש נמתחה ביקורת קשה מצד הרמטכ"ל, אמנון ליפקין-שחק, אך הוא גם חלק לו שבחים על אומץ ליבו. במהלך פיקודו על היחידה קיבלה שלדג שני פרסי רמטכ"ל, וכן צל"ש יחידתי על תעוזה במבצעים עלומים, בין היתר במבצע ענבי זעם. הירש חיבר את המנון היחידה, וב-1996 סיים את הפיקוד על שלדג. בשנת 1997 מונה לקצין אג"ם של אוגדת איו"ש. באותה תקופה התכוננה האוגדה לאפשרות של עימות צבאי עם הרשות הפלסטינית ומנגוני הביטחון שלה, על רקע אירועי מנהרת הכותל ב־1996. במסגרת שירותו נפצע קשה בפניו ופלג גופו הימני שותק, לאחר שפלסטינים ריסקו את מכוניתו באמצעות סלע שזרקו מגשר ביר זית. הירש עבר תהליך שיקום ארוך שנמשך כשנה בסיומו נקבעה לו נכות לצמיתות. לאחר השיקום שב לשרת ומונה למפקד חטיבת בנימין. ב-1999 שימש מפקד חטיבת בנימין. בתקופה זו זכתה החטיבה בשני פרסי רמטכ"ל. כמח"ט בנימין החליט, בעקבות אירועי האינתיפאדה השנייה, על סגירת כביש 443 לתנועת פלסטינים והגדירו כנתיב קריטי-מאובטח לירושלים. החלטתו בוטלה בהוראת בג"ץ בדצמבר 2009. בשנת 2001 מונה לקצין אג"ם של פיקוד המרכז. בתפקיד זה היה שותף לתכנון מבצע חומת מגן ומאדריכליו ומי שהעניק למבצע את שמו. כמו כן היה ממתכנני גדר ההפרדה בקו התפר ("מבצע דרך אחרת"). בשנת 2003 מונה למפקד בה"ד 1. בתקופה זו עברו לבה"ד 1 כלל הכשרות הקצונה בצה"ל למעט הכשרות חובלים וטייסים. הוביל את פקודת "השילוב הראוי", והחליט כי נשים וגברים יוכשרו לקצונה יחד תוך שהם מופרדים במגורים בלבד. כחלק מהחלטה זו הביא לסגירת בה"ד 12 כבסיס להכשרת קצונת נשים. בתקופה זו זכה בית הספר בשני פרסי רמטכ"ל. באפריל 2005 מונה למפקד עוצבת הגליל וקודם לדרגת תת-אלוף. בתקופה שקדמה למלחמת לבנון השנייה פעל נגד האיום מצד חזבאללה לחטוף חיילים. בתקופת פיקודו על עוצבת הגליל אירעו מספר ימי לחימה בהם הצליחה האוגדה שבפיקודו למנוע ארבעה ניסיונות חטיפה, בהם ניסיון החטיפה בע'ג'ר. חטיפת החיילים אהוד גולדווסר ואלדד רגב, שהובילה לפרוץ מלחמת לבנון השנייה, התרחשה בגזרה של הירש. בעיצומה של המלחמה גברה הביקורת על הירש לאחר שערוץ 10 שידר כתבה שבה הופיע מפקד חטיבה 7 אמנון אשל, ששירת תחת פיקודו, ובה ביקר את הירש. הירש ספג ביקורת גם על כך שאמר שכוחות צה"ל שולטים על בינת ג'בייל, ערב הקרב הקשה בעיירה שבו נהרגו שמונה מחיילי חטיבת גולני. זמן קצר לאחר המלחמה החליט הרמטכ"ל דן חלוץ על מינויו של הירש לראש החטיבה האסטרטגית באגף התכנון, אך ערב פרסום תחקיר ועדת אלמוג, בראשות אלוף במיל' דורון אלמוג, החליט הירש בדצמבר 2006 להתפטר מתפקידו. אלמוג המליץ להדיח את הירש מתפקידו בעקבות אירוע החטיפה, והאשימו שלא נערך כראוי לאפשרות החטיפה. מסקנתם העיקרית של חברי ועדת אלמוג הייתה כי ניתן היה למנוע את חטיפתם של אנשי המילואים אהוד גולדווסר ואלדד רגב. לטענת הירש, מסקנות אלה לא התקבלו על ידי צוות אלופים בראשות הרמטכ"ל שביצעו לו שימוע וקבעו כי בדו"ח ועדת אלמוג "לא ניתן ביטוי של ממש לאותם אילוצים קשים ששררו בגזרה". לדבריו, מסמך סיכום השימוע מסווג כסודי ביותר. לעומת זאת לאחר המלחמה קבעה ועדה בראשות האלוף מאיר כליפי כי פקודותיו של הירש נכתבו והועברו על פי הנדרש. במהלך השנים הצטרפו להגנתו של הירש גם יושב ראש ועדת וינוגרד, ד"ר אליהו וינוגרד, שופט בית המשפט העליון בדימוס, מישאל חשין והתנועה למען איכות השלטון בישראל. בינואר 2014 פנה השופט וינוגרד לרמטכ"ל בני גנץ, וטען שהמצפון מייסר אותו וביקש לתקן את העוול שנעשה להירש, עוול שוועדת וינוגרד לא הצליחה לתקנו. בפברואר 2012 נקרא לחזור לצה"ל ומונה לסגן המפקד במילואים במפקדת העומק החדשה שהקים גנץ. באוגוסט 2015 סיים הירש את תפקידו. בין תפקידיו במילואים משמש הירש גם כמרצה בקורסי פיקוד בצה"ל. לאחר סיום שירותו בצה"ל בשנת 2006 הקים את חברת "דיפנסיב שילד אחזקות", המתמחה בפרויקטים, באינטגרציה בין ידע וטכנולוגיה ומספקת שירותי ייעוץ ותכנון אסטרטגי וביטחוני לממשלות ולחברות גדולות. החברה סיפקה שירותים לצבא גאורגיה לפני המלחמה עם רוסיה שנערכה ב-2008, וכן לשירות המודיעין של קזחסטן. בשנת 2013 הגישה חברת "דיפנסיב שילד" תביעה נגד חברת התרופות "טבע", בדרישה לקבל דמי תיווך בסך 19 מיליון ש"ח, בגין תרומתו של הירש לרכישת חברת "ספאלון" בידי "טבע". כעבור כשנתיים ביטלה "דיפנסיב שילד" את תביעתה. החל משנת 2020 ועד מאי 2023 כיהן כנשיא חברת הלייב פיד NEWSRAEL. ב-25 באוגוסט 2015 פורסם שהשר לביטחון הפנים, גלעד ארדן, החליט להציע לממשלה למנות את הירש למפכ"ל המשטרה. ההודעה עוררה התנגדות מצד בכירי משטרה לשעבר ומצד הורים שכולים של חללי מלחמת לבנון השנייה. גם היועץ המשפטי לממשלה, יהודה וינשטיין, הורה לארדן להמתין עם המינוי עד שיסיים את בדיקותיו על הירש, והוסיף שהבדיקה "תימשך זמן רב". ב-23 בספטמבר הודיע השר ארדן על הסרת מועמדותו של הירש לתפקיד. החשדות נגד הירש נגעו לשוחד וטוהר המידות בשני תיקים: מכרז פינוי הנפלים בראשון לציון וחשד למעורבות בעבירות מס ושוחד בגאורגיה. באפריל 2016 פורסם כי הירש נחקר באזהרה בפרשת מכרז פינוי הנפלים בראשון לציון, בחשד לביצוע עבירות של טוהר המידות. ב-7 באוקטובר 2018 הודיעה הפרקליטות על סגירת החקירה בעניין זה מחוסר אשמה. באוגוסט 2015 נודע כי משרד המשפטים הגיאורגי הגיש בקשה לחיקור דין של הירש וגורמים נוספים בחברת הייעוץ הביטחוני שבבעלותו, במסגרת ההליך הפלילי שהתנהל נגד שר ההגנה לשעבר דוד קזרשווילי הוגשה בקשת הסגרה גאורגית נגד קזרשווילי בצרפת שנדחתה. באוקטובר 2015 התראיין נשיא גאורגיה לערוץ 2, ואמר ש"גל הירש נקי מכל חשד באשר לִפעילותו בגאורגיה" וכששאלו אותו אם הירש היה קורבן של תככים פוליטיים גאורגיים פנימיים שלל זאת. ב-3 במאי 2016 הירש נחקר באזהרה בחשד שהחברה שבבעלותו זכתה במרמה בחוזים. באפריל 2016 פורסם שבית משפט בלונדון סירב להסגיר את קזרשווילי לגאורגיה בטענה שההאשמות הן ממניעים פוליטיים והן מעידות על "רדיפה פוליטית מתמשכת", כך שלפי עורכי הדין של קזרשווילי לא היה שוחד בין הירש לגאורגים. באוגוסט 2017 התפרסם כי בגאורגיה הסתיים משפטו של שר ההגנה דוד קזרשווילי בזיכוי. בספטמבר 2021 הורשע לאחר ערעור. ב-5 באוגוסט 2019 פרסמו משטרת ישראל ורשות המיסים את עמדתן כי יש להגיש נגד הירש כתבי אישום בגין עבירות מס. החקירה בנוגע לחשד מתן שוחד לשר ההגנה הגאורגי, נסגרה מחוסר ראיות. בפברואר 2018 פורסמה טענתו של רח"ט המודיעין לשעבר במשטרת ישראל, תנ"צ גיא ניר, כי מינויו של הירש למפכ"ל סוכל על ידי בכירי המשטרה "באופן הגובל בפלילים". בקלטות שהעביר ניר ליועץ המשפטי לממשלה, באוגוסט 2018, טען כי ממנה עלה ראשי המשטרה ביקשו לסכל את מינויו של הירש. לפי התגובה לפרסום ההקלטה, היועץ המשפטי ווינשטיין הורה על פתיחת בדיקה בעניינו של הירש בשל מידע שהגיע לא ממשטרת ישראל אלא מגופי אכיפה אחרים והניצב עימו שוחח ניר התבקש לרכז את המידע שהתקבל וקיים במשטרה בעניינו של הירש. נציב תלונות הציבור, השופט בדימוס דוד רוזן, חקר את ביטול המינוי והתנהלות החקירה, ולא מצא דופי בהתנהלות המשטרה והפרקליטות. הוא הסיק כי החקירות התארכו עקב מורכבותן ולא בשל הזנחה. בעקבות הפרסומים קיימה ועדת הפנים של הכנסת שורה של דיונים בנושא. ב-6 בספטמבר 2018 המליצה הוועדה כי תוקם ועדת חקירה פרלמנטרית לבדיקת ביטול מינויו למפכ"ל. ב-18 במאי 2020, בטקס סיום תפקידו של השר לביטחון הפנים גלעד ארדן, קרא ארדן ליועץ המשפטי לממשלה לסגור את התיק האחרון שנותר פתוח בפרשה. באוקטובר 2021 הוגש כתב אישום נגד הירש ושותפיו, עודד שכנאי, יניב אדם ומיכאל בנימיני באשמת העלמת הכנסות בסך של למעלה משישה מיליון ש"ח שקיבלו על שירותי ייעוץ למשרד ההגנה הגיאורגי. שניים מתוכם, הורשעו בשנים 2021 ו-2023. במשך שש שנים התנגדה הפרקליטות לפרסום שמם של שני עדי מדינה והירש ניהל מאבק משפטי כנגד החלטה זו. בחודש אוגוסט 2022 התיר בית המשפט לפרסם את שמו של העד, והשופט אף ביקר את הפרקליטות על שהתנגדה לפרסום ללא עילה למעט רצונו של העד. בספטמבר 2022 פורסם שמו של העד, גור פינקלשטיין, עורך דינה של החברה, שבראשה עמד הירש ונידונה בפרשה. בנוסף, הותרה לפרסום גם זהותו של עד מדינה נוסף בשם יוסי לירן, שהיה שותפם של המעורבים האחרים בפעילות בגאורגיה. ההחלטה על התרת זהותו של פינקלשטיין הובילה את הפרקליטות לעתור לפרסום הליך משפטי קודם משלב החקירה, בה ביקשו משופט התכתבויות בין הירש ופינקלשטיין. הפרסום הותר והשופט שאישר את ההליך כתב: "עורך הדין נשא לכאורה חלק בביצוע העבירות, תוך ידיעה ושותפות פעילה של הירש". באפריל 2007 הצטרף להנהלה ולסגל האקדמי של "המכון למנהיגות העתיד", ובשנים 2013–2019 כיהן כיושב ראש הנהלת המכון. ב-2008 החליף הירש את משה יעלון כיו"ר עמותת "נועם", המנציחה את זכרו של רס"ן איתן בלחסן; העמותה מקדמת חינוך למנהיגות, מעניקה מלגות ומקיימת כנס מנהיגות שנתי בתל חי. במרץ 2016 סיים את תפקידו. הירש הוא חבר בפורום האסטרטגי למנהיגות ישראל-בריטניה-אוסטרליה ומשמש כעמית בכיר במכון לחקר הטרור וכמרצה באוניברסיטת רייכמן. בינואר 2017 החל הירש להגיש ברדיו גלי ישראל תוכנית שעסקה במנהיגות ואקטואליה.[דרושה הבהרה] הירש יזם את פיתוחו של "הדק חכם" – בידי רפאל ומערכת הביטחון. באפריל 2020 התנדב לשמש כראש המטה למאבק במגפת הקורונה בעיר אלעד. בדצמבר 2018, לקראת הבחירות לכנסת ה-21, הודיע הירש שבכוונתו להיבחר לכנסת, והכריז במסיבת העיתונאים כי ירוץ במסגרת מפלגה שיש לה גם מטרות חברתיות וגם עמדה ניצית ביטחונית. בהמשך הודיע על הקמת מפלגה בשם "מגן". בבחירות קיבלה המפלגה 3,439 קולות ולא עברה את אחוז החסימה. לקראת הבחירות לכנסת העשרים ושתיים התפקד לליכוד והוצב במקום ה-100 ברשימה, וכך גם בבחירות לכנסות העשרים ושלוש והעשרים וארבע, ואף נשקל כשריון ברשימת המפלגה לקראת הבחירות לכנסת העשרים וחמש. בדצמבר 2023 פורסם כי הירש ביטל את חברותו בליכוד עם מינויו לתפקיד ממונה השבויים והנעדרים. באוקטובר 2023, עם פרוץ מלחמת חרבות ברזל, מונה על ידי ראש הממשלה בנימין נתניהו לתפקיד מתאם השבויים והנעדרים. בכירים במשרד המשפטים מתחו ביקורת על מינויו של הירש לתפקיד, על רקע כתב האישום נגדו על העלמת מס ועל זיקה פוליטית. עם הכנסו לתפקיד דווח שבתדרוך ל-100 שגרירים ודיפלומטים זרים בנושא השבויים והנעדרים נזף בהם הירש על כך שהקהילה הבינלאומית "לחצה על ישראל לחתום על הסכמי אוסלו ולבצע את ההתנתקות מרצועת עזה". בעקבות המנוי טיפל בנושאים הבאים: הקמת צוות חירום ובעקבותיו הקמת מנהלת קבועה לנושא חטופים, נעדרים, שבים ארצה ובני משפחותיהם תוך מיזוג פעילות משל״ט מהל״ב. הקמת כוח משימה לקידום השבת החטופים באמצעים דיפלומטיים ועל בסיס קשרי החוץ הכולל תדרוך שגרירי מדינות. ביקורים בחו"ל לקידום הנושא. תאום עם מחלקת המדינה של ארצות הברית והשירותים החשאיים של ארה״ב. נשוי לדונה ואב לשלוש. מתגורר בראש העין. בדצמבר 2021 הודיע שחלה בסרטן. בינואר 2017 זכה באות "בוגר המופת" של עמותת בוגרי הפנימיות הצבאיות, על עשיית מופת בצה"ל ובחיים האזרחיים. הירש פרסם בעיקר בנושאי לוחמה בטרור, דוקטרינה, וקומנדו. ב-2009 פרסם את ספרו, "סיפור מלחמה סיפור אהבה", העוסק בקריירה הצבאית שלו. ביוני 2016 ראה אור ספרו באנגלית "Defensive Shield: An Israeli Special Forces Commander on the Front Line of Counterterrorism". בדצמבר 2018 יצא ספרו השלישי של הירש, "אנחנו לפני אני". ביולי 2020 תורגם לאנגלית בשם: Follow Me: Eighteen Essential Lessons on Leadership. באוגוסט 2016 הפיק הבמאי יאיר אלעזר סרט דוקומנטרי על פרשת גל הירש, בשם "גל הירש – סיפור מלחמה", ששודר בערוץ 2. במאי 2022 שודר ב"רשת 13" סרטה של איילה חסון, "קרב חייו – גל הירש מדבר לראשונה", העוסק בביטול מינויו של הירש לתפקיד המפכ"ל. גל הירש, סיפור מלחמה סיפור אהבה, תל אביב: ידיעות אחרונות, 2009, מסת"ב 9789654828109 עמוס הראל, אבי יששכרוף, המלחמה השביעית, תל אביב: ידיעות ספרים, 2004, מסת"ב 9655117677 עמוס הראל ואבי יששכרוף, קורי עכביש, תל אביב: ידיעות אחרונות, 2008, מסת"ב 9654824310 עפר שלח ורביב דרוקר, בומרנג, ירושלים: כתר, 2005, מסת"ב 965071376X עפר שלח ויואב לימור, שבויים בלבנון: האמת על מלחמת לבנון השנייה, תל אביב: ידיעות אחרונות, 2007, מסת"ב 9654824086 גל הירש, האתר הרשמי גל הירש, ברשת החברתית פייסבוק גל הירש, ברשת החברתית אקס (טוויטר) גל הירש, ברשת החברתית אינסטגרם ראיונות חן קוטס­בר, מחנך הדור, באתר nrg‏, 21 בפברואר 2003 – ריאיון לפני כניסתו לתפקיד מפקד בה"ד 1 מורן אזולאי, אלכסנדרה לוקש וניר (שוקו) כהן, הירש: "לא קפצתי מהמדים לפוליטיקה", באתר ynet, 4 במרץ 2019 מאיה פולק, מקור ראשון, גל הירש על החבר רוני אלשיך: "הקשר נוצר תחת אש", באתר nrg‏, 27 באפריל 2016 עמוס הראל, בנק מטרות: גרסת גל הירש למלחמת לבנון השנייה, באתר הארץ, 15 ביולי 2009 כתבות עמוס הראל, סופה הפתאומי של קריירה צבאית מבטיחה, באתר הארץ, 12 בנובמבר 2006 עמוס הראל, במרתף קטן בכפר סבא הסיר הירש הכפפות, באתר הארץ, 11 בנובמבר 2007 יואב לימור, רעיון עומק, באתר ישראל היום, 22 במרץ 2013 עמיר רפפורט, 9 שנים ל"לבנון השנייה": סגירת המעגל של גל הירש, באתר "ישראל דיפנס", 19 ביולי 2015 יניב קובוביץ, חיים לוינסון, ההון והאינטרסים של גל הירש עדיין לוטים בערפל, באתר הארץ, 4 בספטמבר 2015 גור מגידו, סיכול ממוקד: האם המשטרה מחזיקה "בנק" על אישי ציבור - ומי אסף חומרים על המפכ"ל הבא, באתר TheMarker‏, 3 באוגוסט 2018 סימונה ויינגלס, מסע הכסף המסתורי של גל הירש, באתר זמן ישראל, 23 ביוני 2020 אילה חסון, קרב חייו - גל הירש מדבר לראשונה, באתר חדשות 13, 2 במאי 2022 ליאור שלו, ‏הלב שלנו שבוי בעזה. האם גל הירש הוא זה שיכול להחזיר אותו?, באתר ‏מאקו‏, 2 בנובמבר 2023 גל הירש, באתר "בהשקט ובבטחה". גל הירש, סיפור מלחמה סיפור אהבה, הוצאת ידיעות אחרונות, 2009, עמוד 24 גל הירש, סיפור מלחמה סיפור אהבה, הוצאת ידיעות אחרונות, 2009, עמוד 25 עמיר רפפורט, מחקו את הכפר, מחקו את רון ארד, באתר nrg‏, 19 ביולי 2008 מאיה פולק, גל הירש על החבר רוני אלשיך: "הקשר נוצר תחת אש", באתר מקור ראשון, ‏27 באפריל 2016 גל הירש, סיפור מלחמה סיפור אהבה, הוצאת ידיעות אחרונות, 2009, עמ' 84–106 yiziky (2016-10-06), שלדג - יחידת הקומנדו של חיל האוויר חוגגת 40 שנים להיווסדה, נבדק ב-2018-11-19 ד"ר אורי מילשטיין, ‏תחקיר: כך הצליח צה"ל למנוע מעורבות איראנית בשטחים באינתיפאדה השנייה, באתר מעריב אונליין, 26 במרץ 2016 103FM, ‏גל הירש: "אבן היא נשק לכל דבר, כמו רובה צלפים או מטען", באתר מעריב אונליין, 12 במאי 2020 עפר שלח ורביב דרוקר, בומרנג, הוצאת כתר, 2005, עמ' 30–31 בג"ץ 2150/07 עלי חסיין מחמוד אבו צפייה, ראש מועצת הכפר בית סירא ו-24 אח' נ' שר הביטחון, סג(3) 331 (2009), באתר נבו אמיר אורן, הכומתות האדומות שבות לצמרת צה"ל, באתר הארץ, 2 במאי 2014 דוד אסף, שיר הוא לא רק מילים - פרקי מסע בזמר העברי, עם עובד, 2019 "צפו: הרמטכ"ל לגל הירש - "בצפון חבים לך תשע שנות שקט"". נבדק ב-2017-04-07. ועדת וינוגרד, פרק שמיני - עמ' 285. גל פרל פינקל, ‏משחקים על זמן: הסלמה בצפון עשויה להתרחש בכל רגע, בעיתון מקור ראשון, 7 בספטמבר 2020 חנן גרינברג, הרב"ט שחיסל 4 מחבלים: "אולי קרה נס", באתר ynet, 22 בנובמבר 2005 עמיר רפפורט, הלילה בו נשלפו הסכינים, באתר nrg‏, 16 באוקטובר 2007 עמוס הראל, גרסת גל הירש למלחמת לבנון השנייה, באתר הארץ, 15 ביולי 2009 אפרת פארי, אלון הרשקוביץ, תא"ל הירש: הושמצתי לכל אורך הדרך, באתר nana10‏, 12 בנובמבר 2006 עמוס הראל, הירש התפטר: ראוי שבכירים יקחו אחריות, באתר הארץ, 12 בנובמבר 2006 חנן גרינברג, תא"ל גל הירש מתפטר: "לא כך נוהגים במפקד", באתר ynet, 12 בנובמבר 2006 עפר שלח, פוסט טראומה: מה למדנו ממלחמת לבנון השנייה?, באתר nrg‏, 9 ביולי 2011 אמיר אורן, רמטכ"ל ליום אחד, באתר הארץ, 17 בנובמבר 2006 גל הירש, סיפור מלחמה סיפור אהבה, ידיעות ספרים, 2009 מכתב של ד"ר אליהו וינוגרד לרא"ל בני גנץ, 26 בינואר 2014. השופט ד"ר אליהו וינוגרד על תא"ל גל הירש, 16 ביולי 2015 נועם אמיר, ‏וינוגרד מכה על חטא: "היה צריך לגבות את תא"ל גל הירש", באתר מעריב אונליין, 16 ביולי 2015 תא"ל גל הירש – מי יוכל לתקן את אשר עיוותו? – גילוי דעת של מישאל חשין, באתר התנועה למען איכות השלטון, 30 באפריל 2015 עמיר רפפורט, 9 שנים ל"לבנון השנייה": סגירת המעגל של גל הירש, באתר Israel Defense, ‏19 ביולי 2015 יואב זיתון, 6 שנים ללבנון: גל הירש חוזר כסגן מפקד במיל', באתר ynet, 9 בפברואר 2012 חנן גרינברג, המג"דים של מלחמת לבנון משתדרגים, באתר ynet, 18 באפריל 2011 יהושע בריינר‏, עו"ד עבריין ועסקים עם הקומנדו של קזחסטן: החברה של הירש, באתר וואלה, 27 באוגוסט 2015 שירי חביב ולדהורן, רון שטיינבלט, ‏תא"ל במיל' גל הירש דורש מטבע דמי תיווך של כ-19 מיליון ש', באתר גלובס, 29 בדצמבר 2013 זוהר שחר לוי, גל הירש משך את תביעת המיליונים נגד טבע, באתר כלכליסט, 25 בנובמבר 2015 יש עסקים ישראלים שהקורונה עושה להם טוב!, באתר וואלה, 22 בספטמבר 2020 אלי סניור ועומרי אפרים, המפכ"ל הבא: תא"ל במיל' גל הירש, באתר ynet, 25 באוגוסט 2015 אבי אשכנזי‏, חמישה מפכ"לים לשעבר נגד בחירת הירש: "פגיעה אנושה במשטרה", באתר וואלה, 26 באוגוסט 2015 איתי בלומנטל, מחאת ההורים השכולים נגד מינוי גל הירש: "מי שברח מאחריות בלבנון, יברח גם עכשיו", באתר ynet, 27 באוגוסט 2015 עומרי אפרים, איתמר אייכנר ואלי סניור, ארדן התקפל: הירש פורש מהמרוץ למפכ"לות, באתר ynet, 23 בספטמבר 2015 אלון חכמון, ‏גל הירש נחקר בחשד למעורבות בפרשת הלבנת הון, מרמה ושוחד, באתר מעריב אונליין, 25 ביוני 2017 גיא פלג, ‏בעקבות תחקיר חדשות 2: גל הירש נחקר באזהרה, באתר ‏מאקו‏, 18 באפריל 2016 עדו בן פורת, נסגר אחד מתיקי החקירה נגד גל הירש, באתר ערוץ 7, 7 באוקטובר 2018 זוהר שחר לוי, פרשת גל הירש: זוכה שר ההגנה לשעבר בגיאורגיה שנאשם בשחיתות, באתר כלכליסט, 30 באוגוסט 2017 Civil Georgia | French Court Rejects Extradition of Kezerashvili, civil.ge (באנגלית אמריקאית) ערד ניר, ‏נשיא גיאורגיה: "גל הירש לא חשוד", באתר ‏מאקו‏, 20 באוקטובר 2015 אלי סניור, חשד לשוחד בגיאורגיה: גל הירש נחקר באזהרה, באתר ynet, 3 במאי 2016 מערכת שישי עם אילה חסון, בית משפט בלונדון: לא נפל פגם בעסקה בין גל הירש לגאורגים, באתר nana10‏, 8 באפריל 2016 חן מענית, ‏התקשורת בגיאורגיה: שר ההגנה זוכה מהאישומים בשחיתות, באתר גלובס, 30 באוגוסט 2017 Ex-Defense Minister Sentenced 10 Years In Absentia, civil.ge (באנגלית) סיום חקירת פרשת דיפנסיב שילד גיאורגיה, באתר משטרת ישראל, 5 באוגוסט 2019; אלון חכמון, ‏בלי שוחד: תשתית ראייתית נגד גל הירש בפרשת "דיפנסיב שילד", באתר מעריב אונליין, 5 באוגוסט 2019 יהושע בריינר, המשטרה ממליצה להעמיד לדין את גל הירש בגין העלמות מס של עשרות מיליוני שקלים, באתר הארץ, 5 באוגוסט 2019 אילה חסון, מני יצחק פעל באופן 'גובל בפלילי' לסיכול מינוי הירש למפכ"ל, באתר nana10‏, 9 בפברואר 2018 גיא פלג, ‏כך ניסו לתפור תיק למפכ"ל המיועד?, באתר ‏מאקו‏, 6 באוגוסט 2018 מנחם שטאובר, ‏השופט דוד רוזן יבדוק את סיכול מינויו של גל הירש למפכ"ל, באתר גלובס, 31 באוגוסט 2018 משה נוסבאום, ‏"אין דופי בחקירה נגד הירש", באתר ‏מאקו‏, 6 בדצמבר 2018 איציק סבן, פרשת גל הירש: ועדת הפנים של הכנסת דורשת מהממשלה להקים ועדת חקירה, באתר ישראל היום, 9 באוגוסט 2018 אריק בנדר, ‏ועדת הפנים ממליצה: להקים ועדת חקירה של פרשת אי מינוי הירש למפכ"ל, באתר מעריב אונליין, 6 בספטמבר 2018 תנ"צ גיא ניר בדיון בוועדת הפנים: "גל הירש הוא קורבן של סיכול ממוקד", באתר main.knesset.gov.il לירן לוי‏, ארדן ליועמ"ש: לסגור את התיק נגד גל הירש, עבר עינוי דין, באתר וואלה, 18 במאי 2020 גיא פלג, ‏כתב אישום הוגש נגד גל הירש בגין עבירות מס, באתר ‏מאקו‏, 21 באוקטובר 2021 גלעד מורג, פרשת "דיפנסיב שילד": שותפו של גל הירש הורשע בהסדר טיעון, באתר ynet, 14 ביוני 2023 יהושע בריינר, עד המדינה נגד גל הירש, גור פינקלשטיין, הורשע בניסיון לשידול לרצח, באתר הארץ, 7 בספטמבר 2022 ניצן שפיר, ‏אושרה חשיפת עד המדינה בפרשת גל הירש. הפרקליטות שוקלת לערער, באתר גלובס, 17 באוגוסט 2022 גלעד מורג, חיסיון הוסר מהתכתבויות בין גל הירש לעורך דינו: "חשד סביר קושר אותו לעבירות", באתר ynet, 27 בנובמבר 2022 גל הירש • עמותת בוגרי הפנימיות הצבאיות בחיפה ובתל אביב וידידיהן, באתר עמותת בוגרי הפנימיות הצבאיות בחיפה ובתל אביב וידידיהן Hirsch, Gal (Brig. Gen. Res.), אוניברסיטת רייכמן רן בוקר, גל הירש יגיש תוכנית ברדיו גלי ישראל, באתר ynet, 30 בינואר 2017 המירוץ לצמרת צה"ל, באתר Israel Defense "בלי אוטומציה של איסוף, ניתוח מידע והפיכתו לידע - לצה"ל לא יהיה יתרון בשדה הקרב", באתר Israel Defense עמיר רפפורט, ‏העתיד כבר כאן: "הדק חכם" נוסתה בהצלחה, בעיתון מקור ראשון, 23 באוגוסט 2018 גל הירש יכין את אלעד להתמודדות מול הקורונה, באתר news1.co.il מורן אזולאי, גל הירש בדרך לפוליטיקה: "פניי לעשייה ציבורית", באתר ynet, 27 בדצמבר 2018 T. O. I. staff, Ex-general Gal Hirsch, a probed almost-police chief, enters politics, www.timesofisrael.com (באנגלית) חיים לוינסון, גל הירש ירשום מפלגה חדשה בשם "מגן ישראל" שתתמודד בבחירות הקרובות, באתר הארץ, 8 בינואר 2019 ועדת הבחירת המרכזית, התוצאות הסופיות של הבחירות לכנסת ה-21 יהודה שלזינגר, גל הירש החליט: לא יתמודד בפריימריז בליכוד, יחכה להחלטה לגבי השריונים, באתר ישראל היום, 24 ביולי 2022 טל שלו‏, שעות לסגירת הרשימות: נתניהו מתלבט אם לשריין את גל הירש או פעילה חברתית מהעדה האתיופית, באתר וואלה, 14 בספטמבר 2022 מורן אזולאי, מיקי זוהר: מאוכזב שגל הירש לא שוריין לבחירות, באתר ynet, 15 בספטמבר 2022 המפגש המצומצם והטענות לאפליה: משפחות חטופים "עם עניין דחוף" נבחרו לשוחח עם נתניהו, ובהן ביבס וארגמני | ישראל היום, באתר www.israelhayom.co.il, ‏2023-12-20 נתניהו מינה את גל הירש לממונה על נושא החטופים והנעדרים, באתר ערוץ 7, 8 באוקטובר 2023 ציוץ של כאן חדשות ברשת החברתית אקס (טוויטר), 8 בפברואר 2024 אביעד גליקמן, "בגלל כתב האישום": משרד המשפטים מתנגד למינוי גל הירש, באתר חדשות 13, 15 באוקטובר 2023 איתמר אייכנר, במקום לדון בשחרור החטופים - הירש נזף בשגרירים: "לחצתם לחתום על הסכמי אוסלו", באתר ynet, 20 באוקטובר 2023 אמיר תיבון, שגרירים זרים יצאו נבוכים משיחה עם מתאם השבויים גל הירש: "נזף בנו על אוסלו", באתר הארץ, 20 באוקטובר 2023 מזכירות הממשלה, משרד ראש הממשלה, הקמת מנהלת החטופים, הנעדרים, השבים ארצה ומשפחותיהם והסדרה בעניין פעילות משל"ט 'מהלב', באתר gov.il, ‏12.11.2023 כרמלה מנשה, כוח המשימה שהקים גל הירש להשבת החטופים, באתר כאן – תאגיד השידור הישראלי, 18 במאי 2024 יוסף גליק, השליח המיוחד תא"ל (מיל') גל הירש העביר תדרוך לנציגים זרים ועדכן אותם במצב הנוכחי ובאתגרים העומדים בפני ישראל, באתר bhol.co.il, ‏17.02.2024 משרד ראש הממשלה, מתאם השבויים והנעדרים תא"ל (במיל') גל הירש נפגש עם מקבילו האמריקאי רוג'ר קרסטנס ועם צוותו, באתר gov.il, ‏09.04.2024 משרד ראש הממשלה, מתאם השו"ן תא"ל (במיל') הירש נפגש עם השליח הנשיאותי המיוחד לעניין חטופים ונעדרים, באתר gov.il, ‏24.07.2024 פוסט של גל הירש בפייסבוק, 9 בדצמבר 2021 ה-C השישי יצא לדרך, באתר Israel Defense גל הירש, הגל הרביעי והכוחות ״האחרים״, באתר ישראל דיפנס, ‏29 ביוני 2018 אנחנו לפני אני, ברשת החברתית פייסבוק גל הירש - סיפור מלחמה - עמוד הסרט, באתר 12+ אילה חסון,, קרב חייו – גל הירש מדבר לראשונה | סרטה של אילה חסון, באתר חדשות 13, 2 במאי 2022 בן בירון בראודה‏, אילה חסון טוענת שהפרקליטות רצתה לסכל את המינוי של גל הירש. רק לא הבנו למה, באתר וואלה, 3 במאי 2022 בנצי רובין, ‏הפרקליטות נגד איילה חסון: "סרט מגמתי ומטעה", באתר "סרוגים", 3 במאי 2022